วิธีทางเลือก ดูแลตัวเองหลักๆ กินยาหาหมอ
ปกติคนก็นิยมใช้ขิงแก้คลื่นไส้และตะคริวท้องอยู่แล้ว ส่วนน้ำขิงและจินเจอร์เอลก็ต้านไวรัสลงกระเพาะได้ดีมากเช่นกัน  วิธีทำน้ำขิงเองสดๆ ก็คือต้มขิงสดฝาน 2 - 4 ชิ้น (ชิ้นละประมาณ 1/2 นิ้ว (1 ซม. กว่าๆ)) ในน้ำ 8 ออนซ์ (250 มล.) นาน 5 - 7 นาที จากนั้นพักไว้ให้เย็นจนดื่มได้ แล้วค่อยๆ จิบไป จินเจอร์เอล (Ginger ale) กับน้ำขิงซอง ปกติก็หาซื้อได้ตามซูเปอร์มาร์เก็ตทั่วไป นอกจากน้ำขิงไว้ดื่มแล้ว จะใช้ขิงแบบแคปซูลหรือน้ำมันก็ได้ ปกติจะหาซื้อได้ตามมุมอาหารเสริมของร้านขายยาหรือร้านขายผลิตภัณฑ์เพื่อสุขภาพ เปปเปอร์มินต์มีสรรพคุณลดอาการเจ็บปวด คนเลยนิยมใช้แก้คลื่นไส้หรือตะคริวท้อง เปปเปอร์มินต์ใช้ได้ทั้งกินและทาภายนอกเลย  จะกินเปปเปอร์มินต์โดยจิบเป็นชา เคี้ยวใบเปปเปอร์มินต์ที่แน่ใจว่าสะอาด หรือกินเป็นอาหารเสริมแบบแคปซูลก็ได้ ชาสมุนไพรเปปเปอร์มินต์ก็หาซื้อได้ทั่วไปเหมือนกัน แต่ถ้าจะชงเองสดๆ ให้ต้มเปปเปอร์มินต์ 2 - 3 ใบในน้ำ 8 ออนซ์ (250 มล.) นาน 5 - 7 นาที ใครอยากใช้เปปเปอร์มินต์ภายนอก ก็เอาผ้าขนหนูชุบชาเปปเปอร์มินต์เย็นๆ ให้ชุ่ม หรือหยดน้ำมันเปปเปอร์มินต์สัก 2 - 3 หยดที่ชุบน้ำเย็นแล้ว นอกจากร้านขายยาแล้ว ร้านขายผลิตภัณฑ์เพื่อสุขภาพบางทีก็มีถ่านกัมมันต์ หรือ activated charcoal ขายเป็นแผงในส่วนของอาหารเสริม เขาเชื่อกันว่าถ่านกัมมันต์จะไปดูดสารพิษในกระเพาะ ให้คุณหายปวดท้อง ท้องเสียได้ ให้กินถ่านกัมมันต์ตามคำแนะนำที่บรรจุภัณฑ์อย่างเคร่งครัด จะได้ไม่เผลอกินยาเกินขนาด แต่ปกติก็กินทีละหลายแคปซูลได้ แถมกินได้หลายครั้งในวันเดียว ยังไงปรึกษาคุณหมอหรือเภสัชกรดู อาจจะฟังดูแปลกๆ แต่น้ำอุ่นผสมผงมัสตาร์ดนิดหน่อยทำให้สบายตัวขึ้นได้บ้างจริงๆ อันนี้เป็นความเชื่อของคนเฒ่าคนแก่ ว่ามัสตาร์ดช่วยขับไล่สิ่งชั่วร้ายไปจากตัวเรา และกระตุ้นให้เลือดลมไหลเวียนดี  ถ้าไม่มีไข้ก็ใช้น้ำอุ่นได้ แต่ถ้ามีไข้ด้วย พยายามอาบน้ำธรรมดาไม่ร้อนไม่เย็น ไข้จะได้ไม่พุ่งสูงไปกว่านี้ ผสมผงมัสตาร์ด 2 ช้อนโต๊ะ (30 มล.) กับเบคกิ้งโซดา 1/4 ถ้วยตวง (60 มล.) ในอ่างที่เติมน้ำไว้แล้ว เอามือคนผสมจนมัสตาร์ดและเบคกิ้งโซดาละลายหมด แล้วค่อยลงไปแช่ในอ่างอาบน้ำประมาณ 10 - 20 นาที ถ้ากล้ามเนื้อท้องทำงานหนักจนกระตุกเกร็ง ให้บรรเทาอาการโดยใช้ผ้าอุ่นๆ หรือแผ่นประคบร้อน มาประคบที่หน้าท้อง  แต่ถ้าไข้สูง วิธีนี้อาจทำให้ยิ่งแย่ แนะนำให้เลือกใช้วิธีอื่นๆ ในบทความจะดีกว่า คลายกล้ามเนื้อท้องที่กระตุกเกร็ง จะช่วยบรรเทาอาการไวรัสลงกระเพาะได้ พอความเจ็บปวดลดลง ก็รู้สึกดีขึ้น สบายไปทั้งตัว เท่ากับไปเพิ่มพลังให้ระบบภูมิคุ้มกันต่อสู้กับไวรัสได้ดียิ่งขึ้น หายเร็วขึ้น ตามทฤษฎีการกดจุดและฝังเข็ม (acupuncture) จะมีจุด pressure points ในมือและเท้า ที่กดแล้วช่วยบรรเทาอาการเจ็บปวด ไม่สบายกระเพาะและลำไส้ได้  เทคนิคหนึ่งที่ลองเองได้ง่ายๆ คือนวดเท้า การกดนวดที่ฝ่าเท้าเบาๆ ช่วยแก้อาการคลื่นไส้และท้องเสียได้ด้วย ถ้าไวรัสลงกระเพาะแล้วปวดหัวร่วมด้วย ให้กดจุดที่มือดู โดยใช้นิ้วชี้กับนิ้วโป้งนวดบริเวณพังผืดระหว่างนิ้วโป้งกับนิ้วชี้ของอีกมือ เป็นเทคนิคที่ช่วยแก้ปวดหัวได้เป็นอย่างดี พอมีไวรัสในกระเพาะแล้วร่างกายจะเสี่ยงขาดน้ำได้ง่ายมาก เพราะงั้นสิ่งสำคัญที่ควรช่วยร่างกายต้านไวรัสอีกแรง คืออย่าให้ร่างกายขาดน้ำเด็ดขาด  ถ้าเป็นผู้ใหญ่ ให้ดื่มน้ำ 8 ออนซ์ (250 มล.) ทุก 1 ชั่วโมง ส่วนเด็กให้ดื่มน้ำ 1 ออนซ์ (30 มล.) ทุก 30 - 60 นาที  ดื่มน้ำช้าๆ ค่อยๆ จิบไป อย่ากระดกทีละเยอะๆ น้ำจะได้ค้างอยู่ในกระเพาะนานกว่า เพราะค่อยๆ เข้าสู่ระบบ ไม่ได้มาพรวดเดียว    {"smallUrl":"https:\/\/www.wikihow.com\/images_en\/thumb\/2\/25\/Get-Rid-of-Indigestion-Step-09.jpg\/v4-460px-Get-Rid-of-Indigestion-Step-09.jpg","bigUrl":"https:\/\/www.wikihow.com\/images_en\/thumb\/2\/25\/Get-Rid-of-Indigestion-Step-09.jpg\/v4-760px-Get-Rid-of-Indigestion-Step-09.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  แต่การดื่มน้ำเปล่าเยอะไปช่วงรักษาตัวก็อาจไปเจือจางเกลือแร่ (อิเล็กโทรไลต์) ที่มีน้อยอยู่แล้ว เพราะงั้นพยายามดื่มน้ำเกลือแร่ด้วยระหว่างรักษาตัวจากไวรัสในกระเพาะ นอกจากร่างกายเสี่ยงเสียน้ำแล้ว ยังอาจเสียโซเดียม โพแทสเซียม และแร่ธาตุอื่นๆ ได้ด้วย เพราะงั้นน้ำเกลือแร่จะช่วยเติมแร่ธาตุส่วนที่เสียไปได้ เครื่องดื่มที่แนะนำก็เช่น น้ำผลไม้เจือจาง เครื่องดื่มเกลือแร่ (sports drinks) ที่เจือจางแล้ว ซุปใส และชาแบบไร้คาเฟอีน    {"smallUrl":"https:\/\/www.wikihow.com\/images_en\/thumb\/1\/1a\/Stop-a-Cold-when-You-Feel-It-Coming-On-Step-12.jpg\/v4-460px-Stop-a-Cold-when-You-Feel-It-Coming-On-Step-12.jpg","bigUrl":"https:\/\/www.wikihow.com\/images_en\/thumb\/1\/1a\/Stop-a-Cold-when-You-Feel-It-Coming-On-Step-12.jpg\/v4-760px-Stop-a-Cold-when-You-Feel-It-Coming-On-Step-12.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  อย่าดื่มอะไรหวานๆ เพราะถ้าเพิ่มน้ำตาลให้ร่างกายโดยไม่เพิ่มเกลือด้วย จะทำให้ท้องเสียหนักกว่าเดิม เพราะงั้นเครื่องดื่มที่ห้ามก็เช่น น้ำอัดลม คาเฟอีน และแอลกอฮอล์    {"smallUrl":"https:\/\/www.wikihow.com\/images_en\/thumb\/7\/75\/Get-Rid-of-a-Stomach-Virus-Step-01Bullet05.jpg\/v4-460px-Get-Rid-of-a-Stomach-Virus-Step-01Bullet05.jpg","bigUrl":"https:\/\/www.wikihow.com\/images_en\/thumb\/7\/75\/Get-Rid-of-a-Stomach-Virus-Step-01Bullet05.jpg\/v4-760px-Get-Rid-of-a-Stomach-Virus-Step-01Bullet05.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  ถ้าดื่มไม่ไหว ก็เปลี่ยนมาอมๆ ดูดๆ น้ำแข็งก้อนหรือหวานเย็นแทน พอกระเพาะแข็งแรงขึ้นพร้อมกินอาหารตามปกติอีกครั้ง ถึงไม่อยากกินก็ต้องกิน เพื่อให้ร่างกายได้สารอาหารที่สูญเสียไปกลับคืนมา ถึงจะไม่ได้มีหลักฐานงานวิจัยทางวิทยาศาสตร์รับรองมากนัก ว่าอาหารรสอ่อนๆ จืดๆ นั้นย่อยง่ายสบายท้องกว่า แต่ร่างกายของคนส่วนใหญ่ที่ยังคลื่นไส้ค่อนข้างมาก ก็รับอาหารรสอ่อนได้ดีกว่า  อาหารรสอ่อนยอดนิยมของบ้านเราก็คือข้าวต้มหรือโจ๊ก ส่วนของฝรั่งเขามี BRAT คือกล้วย (banana), ข้าว (rice), แอปเปิ้ลบดละเอียด (applesauce) และขนมปังปิ้ง (toast) ส่วนเมนูอื่นที่แทนกันได้ก็คือ มันฝรั่งอบไม่ใส่เนย ขนมปังเบเกิล เพรทเซล และแครกเกอร์ แนะนำให้กินอาหารรสอ่อน 1 - 2 วันก็พอ เพราะถึงอาหารรสอ่อนจะกินง่ายย่อยง่ายกว่าอาหารอื่นๆ แต่ถ้ากินแต่อาหารรสอ่อนอย่างเดียวช่วงร่างกายฟื้นตัว ก็อาจจะขาดสารอาหารที่จำเป็นในการต่อสู้กับไวรัสได้ พอประทังชีวิตด้วยอาหารรสอ่อนไปได้ไม่กี่วัน ควรกลับมากินอาหารปกติให้ได้เร็วที่สุด ถึงอาหารรสอ่อนจะอยู่ท้อง แต่ถ้ากินแต่อาหารรสอ่อนอย่างเดียว ระวังร่างกายจะไม่ได้รับสารอาหารที่จำเป็นเพียงพอจะต้านไวรัส  ค่อยๆ รวมอาหารปกติเข้ามาในมื้ออาหารประจำวัน ท้องจะได้ปรับตัวทัน คาร์โบไฮเดรตน้ำตาลต่ำนี่แหละอาหารที่แนะนำในช่วงนี้ เช่น ซีเรียลหรือธัญพืชรสธรรมชาติ นอกจากนี้ก็ยังมีผลไม้ปอกเปลือก โปรตีนไขมันต่ำอย่างไข่ ไปจนถึงไก่ และปลา สุดท้ายคือผักสุก เช่น ถั่วแขก และแครอท  ลองกินโยเกิร์ตหวานน้อยทีละนิด เพราะเขาว่าผลิตภัณฑ์นมแบบหมักจะช่วยให้สบายท้องขึ้นในเวลาอันรวดเร็ว แถมแบคทีเรียในโยเกิร์ตยังเป็น "แบคทีเรียดี" ปรับสภาพกระเพาะให้แข็งแรง ร่างกายจะต่อสู้กับไวรัสได้ดี    {"smallUrl":"https:\/\/www.wikihow.com\/images_en\/thumb\/b\/b1\/Get-Rid-of-a-Stomach-Virus-Step-03Bullet03.jpg\/v4-460px-Get-Rid-of-a-Stomach-Virus-Step-03Bullet03.jpg","bigUrl":"https:\/\/www.wikihow.com\/images_en\/thumb\/b\/b1\/Get-Rid-of-a-Stomach-Virus-Step-03Bullet03.jpg\/v4-760px-Get-Rid-of-a-Stomach-Virus-Step-03Bullet03.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"} ไวรัสในกระเพาะนั้นอึดถึกทนมาก ถึงจะไม่นานนัก แต่ก็อยู่รอดได้นอกร่างกายมนุษย์ ที่แย่ไปกว่านั้นคือคุณติดไวรัสตัวเดิมจากคนอื่นได้ ทั้งๆ ที่เพิ่งรักษาตัวจนหายดีจากไวรัสตัวนั้น เพราะงั้นเพื่อป้องกันไม่ให้คุณป่วยด้วยไวรัสลงกระเพาะซ้ำซาก ก็ต้องแน่ใจว่าทั้งตัวคุณและบริเวณที่คุณอยู่อาศัย จะสะอาดเอี่ยมอ่องที่สุด ถึงไวรัสลงกระเพาะจะแตกต่างจากอาหารเป็นพิษ แต่ก็แพร่ทางอาหารเหมือนกัน เพราะงั้นถ้ารู้ตัวว่าป่วยก็อย่าทำอาหารให้ใครกิน และล้างมือฟอกสบู่ให้สะอาดอยู่เสมอก่อนกินอาหาร    {"smallUrl":"https:\/\/www.wikihow.com\/images_en\/thumb\/b\/b7\/Get-Rid-of-a-Stomach-Virus-Step-04Bullet01.jpg\/v4-460px-Get-Rid-of-a-Stomach-Virus-Step-04Bullet01.jpg","bigUrl":"https:\/\/www.wikihow.com\/images_en\/thumb\/b\/b7\/Get-Rid-of-a-Stomach-Virus-Step-04Bullet01.jpg\/v4-760px-Get-Rid-of-a-Stomach-Virus-Step-04Bullet01.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"} ก็เหมือนอาการป่วยอื่นๆ การพักผ่อนให้เพียงพอจะช่วยให้ร่างกายฟื้นตัวได้รวดเร็ว เพราะตอนคุณนอน ร่างกายจะมุ่งกำจัดไวรัสในกระเพาะได้อย่างเต็มที่นั่นเอง  จริงๆ พอไวรัสลงกระเพาะแล้วควรหยุดทุกกิจวัตรประจำวัน ปกติตอนสุขภาพแข็งแรงดี ร่างกายจะทำงานได้เต็มประสิทธิภาพก็ต่อเมื่อคุณนอนหลับพักผ่อน 6 - 8 ชั่วโมงต่อวัน เพราะงั้นพอคุณป่วยขึ้นมา ก็ต้องนอนให้ได้อย่างน้อย 2 เท่าของเวลาปกติ ข้อนี้อาจจะพูดง่ายทำยาก แต่บอกเลยว่าต้องปล่อยวางชั่วคราว อย่าไปคิดเครียดว่าพลาดอะไรไป ยังไม่ได้ทำอะไร เพราะยิ่งกังวลร่างกายก็ยิ่งตึงเครียด สูญเสียทรัพยากรอันมีประโยชน์ในการต้านไวรัสไป    {"smallUrl":"https:\/\/www.wikihow.com\/images_en\/thumb\/a\/a9\/Get-Rid-of-a-Stomach-Virus-Step-05Bullet02.jpg\/v4-460px-Get-Rid-of-a-Stomach-Virus-Step-05Bullet02.jpg","bigUrl":"https:\/\/www.wikihow.com\/images_en\/thumb\/a\/a9\/Get-Rid-of-a-Stomach-Virus-Step-05Bullet02.jpg\/v4-760px-Get-Rid-of-a-Stomach-Virus-Step-05Bullet02.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"} สุดท้ายแล้วที่คุณทำได้ในการเอาชนะไวรัสลงกระเพาะ ก็คือปล่อยให้ตัวเองป่วยไปจนครบขั้นของอาการ ขอแค่คุณไม่อาการหนักจนเป็นอันตรายต่อระบบภูมิคุ้มกัน รับรองร่างกายจะรักษาตัว สู้ไวรัสได้เองตามธรรมชาติ  แต่ระหว่างนั้นก็ต้องดูแลตัวเองไปตามวิธีการที่เราแนะนำด้วย ถึงจะหายดี ขั้นตอนต่างๆ ในบทความนี้ต่างก็มีเพื่อสนับสนุนกระตุ้นร่างกายให้แข็งแรงพร้อมสู้ไวรัสทั้งนั้น ถ้าไม่ดูแลตัวเองดีๆ จะทำให้ร่างกายสู้ไวรัสและฟื้นตัวได้ยาก แต่ถ้ารู้ตัวว่าภูมิคุ้มกันบกพร่องในด้านใดด้านหนึ่ง ก็ควรหาหมอทันทีที่มีอาการแรกเริ่ม เพราะยาปฏิชีวนะใช้ต้านแบคทีเรียต่างหาก ไม่มีผลหรือมีผลน้อยมากต่อไวรัสอย่างที่คุณเป็นอยู่ เพราะงั้นถ้าปวดท้อง ท้องเสีย เพราะไวรัสลงกระเพาะ กินยาปฏิชีวนะแล้วช่วยไม่ได้แน่นอน และนี่ก็เป็นสาเหตุเดียวกันกับที่ไม่แนะนำให้กินยาต้านเชื้อราแก้อาการ ถ้ายังคลื่นไส้หนักหลังผ่านไป 12 - 24 ชั่วโมง คุณหมอมักจะสั่งยาแก้คลื่นไส้อาเจียนให้ท้องคุณสบายขึ้น จะได้ไม่ขาดน้ำและอาหารจนเป็นอันตราย แต่ยาแก้คลื่นไส้อาเจียนก็ช่วยบรรเทาอาการได้ชั่วคราวเท่านั้น ฆ่าไวรัสไม่ได้ พอกินยาแก้คลื่นไส้แล้ว ร่างกายจะกักเก็บน้ำและอาหารไว้ได้มากขึ้น อย่างน้อยก็มีสารอาหารที่จำเป็นเพียงพอที่จะสู้ไวรัสด้วยตัวเอง เว้นแต่คุณหมอบอกซื้อได้ไม่เป็นไร เพราะยาแก้ท้องเสียที่ขายตามร้านขายยานั้นเห็นผลดีก็จริง แต่ปัญหาก็คือดีเกินไป อย่างน้อยใน 24 ชั่วโมงแรก คุณควรปล่อยให้ร่างกายจัดการขับไวรัสจากระบบด้วยตัวเองก่อน ซึ่งทั้งอาการท้องเสียและอาเจียนนี่แหละ คิดกระบวนการขับพิษและไวรัสตามธรรมชาติของร่างกาย พอร่างกายขับไวรัสออกจากสารบบแล้ว คุณหมอถึงจะให้กินยาแก้ท้องเสียได้ เพื่อรักษาอาการอื่นๆ ที่ยังหลงเหลือต่อไป
กินขิง. บรรเทาอาการด้วยเปปเปอร์มินต์. ลองใช้ถ่านกัมมันต์ (activated charcoal) แบบแคปซูล. แช่น้ำผสมมัสตาร์ด. ใช้ผ้าอุ่นประคบท้อง. กดจุด (acupressure) แก้คลื่นไส้. ให้ร่างกายได้น้ำจากน้ำแข็งก้อนและของเหลวใสๆ. เริ่มกินอาหารรสอ่อน. กลับไปกินอาหารปกติให้ได้เร็วที่สุด. รักษาความสะอาด. พักผ่อนนอนหลับให้เพียงพอ. ปล่อยให้ตัวเองป่วยจนครบขั้นของอาการ. อย่าถามหายาปฏิชีวนะ. ปรึกษาคุณหมอเรื่องใช้ยาแก้คลื่นไส้อาเจียน. อย่าซื้อยาแก้ท้องเสียกินเอง.
https://www.wikihow.com/Get-Rid-of-a-Stomach-Virus https://www.wikihow.com/Get-Rid-of-a-Stomach-Virus https://www.wikihow.com/Get-Rid-of-a-Stomach-Virus
Alternative Home Remedies Essential Care Professional Medical Treatment